|  |  |
| --- | --- |
|  | *ΔΕΛΤΙΟ ΤΥΠΟΥ* |

|  |  |
| --- | --- |
|  | *Νοέμβριος 2021*   * + 1. ΑΡΙΣΤΕΙΔΗΣ Ν. ΧΑΤΖΗΣ   Ο ενδοξότερος αγώνας  Η Ελληνική Επανάσταση του 1821  Ιστορία  Σελίδες: 648 · Σχήμα: 16,5Χ24 · Μαλακό εξώφυλλο  ΙSBN: 978-960-484-700-6 · Τιμή: 32,99 € |

*Σας έχει τύχει ποτέ να γνωρίζετε τα γεγονότα κι όμως να μην μπορείτε*

*να αφήσετε το βιβλίο από τα χέρια σας; Αυτό ακριβώς κάνει* **Ο ενδοξότερος αγώνας***,*

*το συναρπαστικό βιβλίο του* ***Αριστείδη Ν. Χατζή****, μια τεκμηριωμένη επισκόπηση*

*της Ελληνικής Επανάστασης που διαβάζεται ως μυθιστόρημα.*

*Κυκλοφορεί από τις* ***Εκδόσεις Παπαδόπουλος*** *σε όλα τα βιβλιοπωλεία.*

Δουλεύοντας μεθοδικά, σε ομόκεντρους κύκλους, από την Ευρώπη της Αγγλίας, της Ρωσίας, της Αυστρίας και της Οθωμανικής Αυτοκρατορίας προς το κέντρο της δράσης, την Ελλάδα, ο Αριστείδης Ν. Χατζής μάς μεταφέρει στα ενδότερα των κέντρων λήψης αποφάσεων όλης της Ευρώπης και συνθέτει ένα ιστορικό θρίλερ που κόβει την ανάσα.

*Ο Ενδοξότερος Αγώνας* *– Η Ελληνική Επανάσταση του 1821* είναι η συγκλονιστική ιστορία των ανθρώπων πίσω από την Επανάσταση του 1821, είτε αυτοί είναι Έλληνες διανοούμενοι, προεστοί, ιεράρχες, στρατιωτικοί, είτε ξένοι ρομαντικοί συγγραφείς, δημοσιογράφοι, στρατηγοί ή αυτοκράτορες. Από τις δολοπλοκίες και τα πολιτικά παιχνίδια μέχρι τις θυσίες, τις βιαιότητες, τις υπερβάσεις και τον ηρωισμό, ο συγγραφέας έχει καταφέρει κάτι πολύ δύσκολο: με καταιγιστική αφήγηση, να προσφέρει μια πλήρως τεκμηριωμένη επισκόπηση της Επανάστασης μέσα από αρχεία, μαρτυρίες και την τελευταία λέξη της ιστοριογραφίας.

Με ολόφρεσκη ματιά, ο Αριστείδης Ν. Χατζής παρουσιάζει την Ελληνική Επανάσταση ως μία από τις μεγάλες φιλελεύθερες επαναστάσεις της εποχής, ως τον επιτυχημένο αγώνα του πρώτου ευρωπαϊκού έθνους που –παρότι ακέφαλο και χωρίς τη στήριξη κάποιας ξένης δύναμης– κατάφερε όχι μόνο να κερδίσει την ανεξαρτησία του αλλά και να στραφεί προς την Ευρώπη, να θεμελιώσει μια παράδοση δημοκρατική και φιλελεύθερη, μέσα από τον «ευγενέστερο και ενδοξότερο αγώνα που υπάρχει», όπως τον ονόμασε η μεγάλη συγγραφέας Μαίρη Σέλεϊ.

***Είπαν για το βιβλίο:***

*Συναρπαστικό βιβλίο. Δίνει στον αναγνώστη την πραγματική, δηλαδή τη μεγάλη και αντιφατική, ηρωική αλλά και αντι-ηρωική ταυτόχρονα, εικόνα της Επανάστασης του 1821.***Ευάγγελος Βενιζέλος**, Πρώην Αντιπρόεδρος της Ελληνικής Κυβέρνησης, Καθηγητής ΑΠΘ

*Όταν η συναρπαστική μυθιστορηματική γραφή συναντά την αιχμή*

*της επιστημονικής ιστορικής έρευνας, το αποτέλεσμα είναι μοναδικό: η Ελληνική Επανάσταση όπως δεν την έχουμε ξαναδιαβάσει.***Στάθης Καλύβας**, Καθηγητής του Πανεπιστημίου της Οξφόρδης

*Το πάθος του συγγραφέα οδηγεί σε εξαιρετικές αφηγηματικές επιδόσεις. Χωρίς προκαταλήψεις, σκοπιμότητες και υστεροβουλίες. Ο αναγνώστης έχει στα χέρια του ένα σπουδαίο βιβλίο*.  
**Κώστας Κωστής**, Καθηγητής του Πανεπιστημίου Αθηνών

*Είναι μια πολύτιμη βιβλιογραφική προσθήκη στο μωσαϊκό της Ελληνικής Επανάστασης.*

*Γραμμένη με πάθος και ένταση, καθοδηγεί τον αναγνώστη στις πολυδαίδαλες ατραπούς*

*της Παλιγγενεσίας των Ελλήνων με τρόπο γλαφυρό και εύληπτο.***Ιάκωβος Δ. Μιχαηλίδης**, Καθηγητής του Αριστοτελείου Πανεπιστημίου Θεσσαλονίκης

*Ο Αριστείδης Χατζής παράγει ένα είδος λόγου, νομίζω, πρωτότυπου, απολύτως για τα ελληνικά δεδομένα, αλλά εν μέρει και για τα ευρωπαϊκά.*

*Απολαμβάνει τη γραφή αυτή αλλά και λατρεύει την Επανάσταση.***Πέτρος Πιζάνιας**, Ομ. Καθηγητής του Ιονίου Πανεπιστημίου

*Το βιβλίο έχει το χάρισμα να είναι πλήρως τεκμηριωμένο αρχειακά και βιβλιογραφικά, να έχει θεωρητική θεμελίωση και ταυτόχρονα να έχει μια εμπνευσμένη δομή και γλαφυρή γλώσσα που του δίνει την ελαφράδα μυθιστορήματος.***Βάσω Σειρηνίδου**, Επ. Καθηγήτρια του Πανεπιστημίου Αθηνών

*Παρακολουθεί κανείς τους ολοζώντανους ήρωές του με ένα ενδιαφέρον που παραμένει αμείωτο μέχρι την τελευταία σελίδα.***Λύντια Τρίχα**, Ιστορικός, Αντιπρόεδρος του Ιδρύματος Παιδείας & Ευρωπαϊκού Πολιτισμού

|  |  |
| --- | --- |
|  | **Ο συγγραφέας**  Ο **Αριστείδης Ν. Χατζής** είναι Καθηγητής Φιλοσοφίας Δικαίου & Θεωρίας Θεσμών στο Τμήμα Ιστορίας & Φιλοσοφίας της Επιστήμης του Εθνικού & Καποδιστριακού Πανεπιστημίου Αθηνών και διευθυντής ερευνών στο Κέντρο Φιλελεύθερων Μελετών (ΚΕΦίΜ). Έχει τιμηθεί με υποτροφίες και ακαδημαϊκά βραβεία, εργασίες του έχουν δημοσιευθεί σε ελληνικά και ξένα επιστημονικά περιοδικά και συλλογικούς τόμους, έχει διδάξει και έχει δώσει πλήθος διαλέξεων στην Ευρώπη, στη Βόρεια Αμερική, στην Αφρική και στην Άπω Ανατολή. Κείμενά του έχουν δημοσιευθεί στα μεγαλύτερα ΜΜΕ της Ελλάδας (Καθημερινή, Τα Νέα, Protagon) και του εξωτερικού (New York Times, Financial Times, Wall  Street Journal, Washington Post). Από τις Εκδόσεις Παπαδόπουλος κυκλοφορούν τα βιβλία του: *Μικρές Εισαγωγές: Φιλελευθε*ρισμός, *Μικρές Εισαγωγές: Θεσμοί* και *Επιχειρήματα Ελευθερίας*. |